Током новог руско-шведског сукоба који је вођен од фебруара 1808. до октобра 1809. године (Фински рат) Русија је заузела целу Финску и Оландска острва. Финска је потом остала у границама руске државе као кнежевина са широком аутономијом, све до 6. децембра 1917. године када је прогласила независност. Током совјетско-финског рата, вођеног од маја 1918. до октобра 1920. године, Финска је заузела целу источну Карелију, све до обала реке Сестре, а иста област је враћена Совјетском Савезу по окончању Зимског рата 1940. године.